Giunta
Giunta var et italiensk forlægger- og bogtrykkerdynasti; bogforlaget grundlagdes i Venezia i 1482 af Lucantonio Giunta (1457-1538) og udvidedes i 1497 med et trykkeri, samme år som broderen Filippo Giunta (1450-1517) oprettede trykkeri i Firenze. Med yderligere familietrykkerier oprettet i begyndelsen af 1500-tallet i Lyon, Burgos og Salamanca samt forlagsvirksomhed i Rom og London satte Giunta sit bomærke, en florentinsk lilje, på en betydelig del af renæssancens vigtigste og mest velproducerede bøger helt frem til 1600-tallets midte.